FANTINA-TA-WEB	Coma qu’es detalhs d’aguesta classa, mès que mès enes moments que mos trapam e entà servir-mos d’ua expression modèrna, poirien autrejar ar avesque de D… ua cèrta fesomia “panteïsta” e hèr creir, ja en contra, ja a favor sòn, que tenguie ua d’aguestes filosofies personaus pròpies deth nòste sègle, que surgenten, quauqui viatges, enes anims solitaris e en eri s’arraïtzen, se desvolopen e creishen enquia remplaçar ara religion, mos cau díder, e persutam en aquerò, qu’arrés des qu’an coneishut a monsenhor Bienvenú s’a sentut autorizat a pensar arren de semblable d’eth.